b'\n_START_ARTICLE_\nDet f\xc3\xb8rste slaget om Changsha\n_START_SECTION_\nBakgrunn og strategi\n_START_PARAGRAPH_\nEtter to \xc3\xa5r hadde den kinesisk-japanske krigen l\xc3\xb8st seg slik at ingen av partene klarte \xc3\xa5 beseire den andre. Tidlig i september 1939 dro general Nishio Toshiz\xc5\x8d fra Japans ekspedisjonsstyrke i Kina og generall\xc3\xb8ytnant Itagaki Seishir\xc5\x8d ut for \xc3\xa5 ta provinshovedstaden Changsha. Japanernes 101. og 106. divisjon var utplassert p\xc3\xa5 vestbredden av Gan-elva i Jiangxi, mens 3., 5., 13., og 33. divisjon marsjerte s\xc3\xb8rover fra det s\xc3\xb8rlige Hubei til det nordlige Hunan._NEWLINE_To av japanernes viktigste motivasjonsfaktorer var at en ikkeangrepspakt mellom Japans allierte Tyskland og Japans fiende Sovjetunionen ble underskrevet, og japanernes nederlag ved Khalkhin Gol. Et st\xc3\xb8rre angrep mot kineserne ville derfor gjenopprette japanernes moral._NEWLINE_Til slutt ble det klart at japanernes styrke p\xc3\xa5 omtrent 100\xc2\xa0000 kom til \xc3\xa5 samles i Changsha. Den kinesiske strategien var \xc3\xa5 m\xc3\xb8te fiendens styrke i Nord-Jiangxi og deretter omringe den p\xc3\xa5 veien s\xc3\xb8rover.\n_START_SECTION_\nSlagets gang\n_START_PARAGRAPH_\nJapanerne angrep 17. september, da deres styrker i det nordlige Jiangxi rykket vestover mot Hunan. Riktignok strakte japanernes seg s\xc3\xa5 langt vestover at de kineserne gikk til motangrep mot dem fra nord og s\xc3\xb8r, slik at de m\xc3\xa5tte trekke seg tilbake \xc3\xb8stover._NEWLINE_19. september fortsatte japanerne med \xc3\xa5 angripe kineserne langs Sinchiang-elva. Japanerne brukte giftgass p\xc3\xa5 kinesiske stillinger, selv om Gen\xc3\xa8ve-protokollen forb\xc3\xb8d det. 23. september drev japanerne kineserne bort fra Sinchiang-omr\xc3\xa5det, og 6. og 13. divisjon krysset elva dekket av artilleri, og fortsatte s\xc3\xb8r langs Miluo Jiang._NEWLINE_De harde kampene fortsatte etter den 23., og kineserne trakk seg tilbake s\xc3\xb8rover for \xc3\xa5 avlede japanerne fra \xc3\xa5 st\xc3\xb8tte bataljonene som n\xc3\xa5dde fram \xc3\xb8st og vest for knipetangsman\xc3\xb8veren. 29. september n\xc3\xa5dde japanerne utkanten av Changsha, men de var ikke i stand til \xc3\xa5 erobre byen fordi kineserne hadde kuttet forsyningslinjene deres. Innen 6. oktober var de japanske styrkene i Changsha desimert mens restene flyktet nordover.\n_START_SECTION_\nAvslutning\n_START_PARAGRAPH_\nChangsha var den f\xc3\xb8rste st\xc3\xb8rre byen som ikke falt for den japanske framrykkingen. Kommandanten, en krigsherre alliert med Chiang Kaishek, Xue Yue, ble be\xc3\xa6ret for hans seiere ved Changsha. At de ikke mistet byen betydde at kineserne kunne hindre japanerne fra \xc3\xa5 konsolidere deres territorier i S\xc3\xb8r-Kina.'